Inregistrat la Achizitor cu nr. …………………… Inregistrat la Prestator cu nr. ………………………..

**Contract de servicii**

**”Servicii de Medicina muncii”**

**PREAMBUL**

In temeiul Legii nr. 98/2016 privind achiziţiile publice și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de prestare servicii intre:

1. **PĂRŢILE CONTRACTANTE**

**Agentia pentru Dezvoltare Regionala Nord-Est**, adresa str. Lt. Draghiescu, nr. 9, Piatra Neamt, jud. Neamt, telefon/fax: 0233218071/0233218072, cod fiscal 11616139, cod IBAN RO97BRDE280SV08989202800, deschis la BRD Sucursala Piatra Neamt, reprezentata prin dl Vasile ASANDEI - Director General, in calitate de Achizitor, pe de o parte,

**şi**

**..............................**, cu sediul social in ...................................., telefon/fax ...................................., inregistrata la Registrul Comertului sub nr. ......................., cod fiscal ............................................................, cont .............................., deschis la ....................... sucursala ..........................., reprezentata prin .................... - .................., in calitate de Prestator, pe de alta parte.

1. **TERMENI ŞI DEFINIŢII**

2.1 În prezentul contract următorii termeni vor fi interpretaţi astfel:

1. contract – reprezintă prezentul contract şi toate Anexele sale.
2. achizitor şi prestator- părţile contractante aşa cum acestea sunt numite în contract;
3. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;
4. servicii - activităţi a căror prestare fac obiect al contractului;
5. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. zi - zi calendaristică; an - 365 de zile.
7. conflict de interese – prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.
8. penalitate contractuală – despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese).
9. **INTERPRETARE**

3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

3.3 Termenele socotite pe zile, luni sau ani se calculează conform dispoziţiilor Titlului V din Codul de Procedură Civilă.

3.4 Clauzele şi expresiile vor fi interpretate prin raportare la întregul contract.

1. **OBIECTUL CONTRACTULUI**

4.1 Prestatorul se obliga sa presteze servicii de medicina muncii, în vederea supravegherii sănătăţii angajaţilor Achizitorului, în perioada convenită şi în conformitate cu obligaţiile asumate prin prezentul contract, cu respectarea cerințelor Caietului de sarcini și a legislatiei in vigoare, prin efectuarea următoarelor prestaţii:

* Examenul medical la angajarea în muncă pentru salariatii care sunt reincadrati ca urmare a pensionarii acestora, sau angajatii carora li se incheie un contract de munca cu timp partial, in cadrul unui proiect;
* Examen medical periodic (anual);
* Examenul medical la reluarea activităţii;
* Evaluare risc maternal pentru angajatele care se incadreaza în prevederile Ordonanţei de urgenţă a Guvernului nr. 96/2003 privind protecţia maternităţii la locurile de muncă, cu modificările şi completările ulterioare.

4.2 Achizitorul se obligă să plătească Prestatorului preţul convenit în prezentul contract pentru serviciile real prestate și recepționate.

1. **PREŢUL CONTRACTULUI**
   1. Preţurile unitare convenite pentru îndeplinirea contractului, plătibile prestatorului de către achizitor, pentru serviciile ce vor fi efectiv prestate, sunt prezentate in tabelul de mai jos:

| **Nr. crt.** | **Denumire investigatie medicala/ examinare clinica/paraclinica** | **Număr maxim de investigații** | **Preț unitar**  **-lei fără TVA-** | **Valoare totală**  **-lei fără TVA-** |
| --- | --- | --- | --- | --- |
| 0 | 1 | 2 | 3 | 4 = 2 x 3 |
| Personal de decizie | | | |  |
| *1* | *Examen Medicina muncii* | 25 |  |  |
| *2* | *Examen psihologic* | 25 |  |  |
| *3* | *Acuitate vizuala* | 25 |  |  |
| Personal de decizie conducator auto | | | |  |
| *4* | *Examen Medicina muncii* | 45 |  |  |
| *5* | *Examen psihologic* | 45 |  |  |
| *6* | *Acuitate vizuala* | 45 |  |  |
| *7* | *Glicemie* | 45 |  |  |
| *8* | *EKG* | 45 |  |  |
| *9* | *Audiograma* | 45 |  |  |
| Personal de executie | | | |  |
| *10* | *Examen Medicina muncii* | 105 |  |  |
| *11* | *Acuitate vizuala* | 105 |  |  |
| Personal de executie conducator auto | | | |  |
| *12* | *Examen Medicina muncii* | 80 |  |  |
| *13* | *Examen psihologic* | 80 |  |  |
| *14* | *Acuitate vizuala* | 80 |  |  |
| *15* | *Glicemie* | 80 |  |  |
| *16* | *EKG* | 80 |  |  |
| *17* | *Audiograma* | 80 |  |  |
| Soferi | | | |  |
| *18* | *Examen Medicina muncii* | 4 |  |  |
| *19* | *Examen psihologic* | 4 |  |  |
| *20* | *Acuitate vizuala* | 4 |  |  |
| *21* | *Glicemie* | 4 |  |  |
| *22* | *EKG* | 4 |  |  |
| *23* | *Audiograma* | 4 |  |  |
| Femei de serviciu | | | |  |
| *24* | *Examen Medicina muncii* | 2 |  |  |
| Alte servicii | | | |  |
| *25* | *Raport evaluare risc maternal* | 5 |  |  |
| *26* | *Fisa de aptitudine pentru contractele noi de munca ale angajatilor existenti* | 10 |  |  |
| *27* | *Vizare concediu medical* | 150 |  |  |
| **Preț total, lei fără TVA** | | | |  |

5.2 Prețul total al contractului este în limita valorii de ……………………. lei.

5.3 Prețurile unitare sunt ferme, în lei, nu se actualizează pe parcursul derulării contractului și includ toate cheltuielile necesare prestării serviciilor de medicina muncii care fac obiectul achiziției: *completarea dosarelor medicale individuale, eliberarea fişei de aptitudine în muncă pentru fiecare salariat, elaborarea și prezentarea Raportului medical anual cu privire la starea de sănătate a lucrătorilor și setul de recomandări necesare pentru îmbunătățirea sănătății și securității în muncă a angajaților, semnalarea cazului de boală profesională conform metodologiei aprobate de Ministerul Sănătăţii, materiale, manoperă, terți etc.*

5.4 Serviciile medicale ce vor fi achiziţionate efectiv, pot fi mai mici, egale, sau mai mari, în funcţie de necesităţile efective/concrete ale autorităţii contractante, fără a se depăși valoarea totală a contractului prevăzută la 5.2.

5.5 Achizitorul nu acordă avans Prestatorului.

**6. DURATA CONTRACTULUI**

6.1 Durata contractului este de 12 luni (de la data semnarii acestuia de ambele parti contractante pana la......)*.*

6.2. Prezentul contract continuă să producă efecte juridice până la îndeplinirea tuturor obligaţiilor asumate de către ambele părţi contractante.

**7. EXECUTAREA CONTRACTULUI**

* 1. Executarea contractului începe in data de....................... (dar nu mai devreme de 01.07.2023)

**8. DOCUMENTELE CONTRACTULUI**

8.1 Documentele contractului sunt:

1. Caietul de sarcini, completat de răspunsurile la solicitările de clarificare transmise până la data limită de depunere a ofertelor (dacă este cazul);
2. Propunerea Tehnică și Propunerea Financiară a Prestatorului, inclusiv clarificările din perioada de evaluare; În cazul în care, pe parcursul executării contractului, se constată că anumite elemente ale propunerii tehnice sunt inferioare sau nu corespund cerinţelor prevăzute în Caietul de Sarcini, prevalează prevederile Caietului de Sarcini;
3. Tabelul centralizator cu personalul Achizitorului, ce poate fi actualizat pe parcursul derularii contractului;
4. Anexele, actele adiţionale pe care părţile vor conveni să le încheie pe perioada derulării contractului, dacă este cazul.

**9. OBLIGAŢIILE PRESTATORULUI**

9.1 Prestatorul se obligă să presteze serviciile de la punctul 4 la standardele stabilite de legislatia in vigoare la data prestării serviciilor, în strictă concordanță cu prevederile Caietului de Sarcini.

9.2 Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate;
2. Daune-interese, costuri, taxe şi cheltuieli de orice natură, aferente.

9.4 Cesiunea

(1) Prestatorul are obligatia de a nu transfera total sau partial obligatiile sale asumate prin contract, fara sa obtina, in prealabil, acordul scris al achizitorului.

(2) Este permisă doar cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

(3) Cesiunea nu va exonera Prestatorul de nici o responsabilitate privind garanţia sau orice alte obligaţii asumate prin contract.

(4) Prestatorul se obligă să respecte prevederile art. 1.578 din Noul Cod Civil cu privire la „Comunicarea şi acceptarea cesiunii”.

9.5Codul de conduită

* + 1. (1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. (2) În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
    3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
    4. (4) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
    5. (5) Executarea contractului nu va genera sub nicio formă cheltuieli comerciale neuzuale. Dacă apar totuşi astfel de cheltuieli, contractul poate înceta conform art. 14 din prezentul Contract. Sunt considerate cheltuieli comerciale neuzuale:

(i) comisioanele care nu sunt menţionate în contract sau care nu rezultă dintr-un contract valabil încheiat referitor la prezentul contract;

(ii) comisioanele care nu corespund unor servicii prestate şi legitime;

(iii) comisioanele plătite unui destinatar care nu este în mod clar identificat sau

(iv) comisioanele plătite unei persoane care potrivit tuturor aparenţelor este o persoană interpusă.

* + 1. (6) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**10. OBLIGAŢIILE ACHIZITORULUI**

10.1 Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului.

10.2 Achizitorul are dreptul de a verifica prestarea serviciilor și se obligă să recepţioneze, potrivit art. 12, serviciile prestate.

10.3 Achizitorul se obligă să efectueze plățile aferente serviciilor prestate în condiţiile prevăzute la art. 11 din prezentul contract.

**11. MODALITĂŢI DE PLATĂ**

11.1 Plata serviciilor se va efectua prin virament bancar (ordin de plată), în baza facturii fiscale emisă de prestator și acceptată de achizitor. Fiecare factură fiscală va fi insotită de *Raportul de prestații medicale*, în urma prestarii serviciilor medicale dintr-o lună, ce cuprinde informații cu privire la persoanele investigate și analizele efectuate.

Achizitorul, prin responsabilul de contract, verifică informațiile inscrise *Raportul de prestatii medicale* și, dacă identifică informatii eronate, solicită Prestatorului corectarea acestora și retransmiterea Raportului si a facturii fiscale (daca este cazul).

11.2Plata se va efectua în termen de maxim 30 zile calendaristice de la data primirii facturii fiscale de către achizitor.

**12. RECEPŢIE**

12.1 Receptia serviciilor medicale se va face pe baza *Raportul de prestații medicale* ce cuprinde persoanele investigate si analizele efectuate, semnat de catre ambele parti, în conformitate cu prevederile Caietului de Sarcini, *cap. IV. Derularea si monitorizarea contractului de servicii*.

12.2 La finalizarea serviciilor de medicina muncii care fac obiectul contractului, in termen de maxim 10 zile lucratoare, prestatorul va elabora si transmite catre Achizitor, fără costuri suplimentare, **Raportul medical anual** cu privire la starea de sănătate a lucrătorilor, împreună cu un set de recomandări necesare pentru îmbunătățirea sănătății și securității în muncă a angajaților, în conformitate cu prevederile art. 29, alin. (2) din Hotărârea nr. 355 din 11 aprilie 2007 privind supravegherea sănătăţii lucrătorilor. Contractul de servicii se consideră încheiat după recepția **Raportului medical anual**.

**13. SANCŢIUNI PENTRU NEINDEPLINIREA CULPABILĂ A OBLIGAŢIILOR**

13.1 În cazul în care, din vina sa exclusivă, Prestatorul nu îşi îndeplinește obligaţiile asumate prin contract/ sau le execută necorespunzător, Achizitorul are dreptul de a calcula și factura, ca penalități, o sumă echivalenta cu 0,1% pentru fiecare zi de întârziere calculate din valoarea obligaţiei neîndeplinite, până la îndeplinirea obligaţiei, dar nu mai mult decât această valoare.

13.2 În cazul în care Achizitorul nu achită factura emisă de Prestator în termen de 10 de zile de la expirarea perioadei prevăzute la clauza 11.2, Prestatorul are dreptul de a calcula și factura, ca penalități, o sumă echivalentă cu o cotă procentuală de 0,1% pe zi întârziere din valoarea neonorată a facturii, dar nu mai mult decât această valoare, până la îndeplinirea obligaţiei de plată.

13.3 Penalitățile de întârziere datorate curg de drept din data scadenţei obligaţiilor asumate conform prezentului contract.

13.4 Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.

13.5 Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă întră în faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**14. ÎNCETAREA SI REZILIEREA CONTRACTULUI:**

**14.1** Prezentul contract încetează în următoarele situații :

1. prin ajungere la termenul pentru care a fost încheiat, prevăzut la clauza 6.1 din Contract;
2. prin executarea de către ambele părți a tuturor obligațiilor ce le revin conform prezentului contract și legislației aplicabile;
3. prin acordul părților consemnat în scris;
4. prin reziliere, în cazul în care una din părți nu își execută sau execută necorespunzător obligațiile contractuale, în termen de 10 zile de la data primirii notificării prin care i s-a adus la cunoştinţă, de cealaltă parte, că nu şi-a executat ori îşi execută în mod necorespunzător oricare dintre obligaţiile ce-i revin.

14.2 Rezilierea prezentului contract nu va avea niciun efect asupra obligaţiilor deja scadente între părţile contractante.

14.3 Părţile sunt de drept în întârziere prin simplul fapt al nerespectării clauzelor prezentului contract.

**15.AMENDAMENTE**

15.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de legislația în vigoare.

**16. FORŢA MAJORĂ**

16.1 Forţa majoră este constatată de o autoritate competentă.

16.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3 Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

16.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

16.5 Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

16.6 Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

16.7 Cazurile de forta majora care impiedica una din parti sa-si indeplineasca, total sau partial, obligatiile asumate prin prezentul contract, pot fi opuse celeilalte parti, numai daca partea care le invoca, comunica in scris, in termen de maximum 3 zile de la data aparitiei cazului de forta majora, celeilalte parti, situatia intervenita si prezinta, in alte 14 zile ulterioare, un certificat emis de autoritatile competente, privind realitatea evenimentului invocat,legalitatea constatarii lui, precum si durata sa.

16.8 In situatia cind cazurile de forta majora aparute si invocate au o durata mai mica de 10 zile, se prelungesc in mod automat, cu perioada de timp respectiva, termenele de indeplinire a obligatiilor partii care le-a invocat. Daca acestea au o durata mai mare de 10 zile, partile contractante vor analiza daca, si in ce conditii pot continua contractul. In aceasta situatie, achizitorul are dreptul de a rezilia contractul.

16.9 Dacă forţa majoră acţionează sau se estimează că va acţiona pe o perioadă mai mare de 2 luni, fiecare parte va avea dreptul să notifice celeilalte părţi încetarea de plin drept a prezentului contract fără ca vreuna dintre părţi să poată pretinde celeilalte daune- interese.

**17. SOLUŢIONAREA LITIGIILOR**

17.1 Achizitorul şi Prestatorul vor depune toate eforturile pentru a rezolva pe cale amiabilă, prin tratative directe sau prin procedura medierii, orice neînţelegere sau dispută care se poate ivi între ei în cadrul sau în legatură cu îndeplinirea contractului.

17.2 Dacă după 15 zile de la începerea acestor tratative neoficiale, Achizitorul şi Prestatorul nu reuşesc să rezolve pe cale amiabilă o divergenţă contractuală, fiecare poate solicita ca disputa respectivă să se soluţioneze de către instanţele judecătoreşti competente.

**18.SUBCONTRACTAREA - dacă este cazul**

18.1 Prestatorul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

Prestatorul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

18.2 Subcontractantii desemnati sunt: .............., cu sediul in .........., număr de ordine în Registrul Comerţului: ........, CIF ...., telefon ........

18.3 Prestatorul are dreptul de a solicita Achizitorului, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Prestatorul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului privind implicarea de noi Subcontractanți se realizează numai după ce Prestatorul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

* 1. Achizitorul notifică Prestatorului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.
  2. Niciun Contract de Subcontractare nu creează raporturi contractuale între Subcontractant și Achizitor. Prestatorul este pe deplin răspunzător față de Achizitor pentru modul în care îndeplinește Contractul. Prestatorul răspunde pentru actele și faptele Subcontractanților săi ca și cum ar fi actele sau faptele Prestatorului. Aprobarea de către Achizitor a subcontractării oricărei părți a Contractului sau a angajării de către Prestator a unor Subcontractanți pentru anumite părți din Contract nu eliberează Prestatorul de niciuna dintre obligațiile sale din Contract.
  3. În cazul în care un Subcontractant nu reușește să își execute obligațiile contractuale, Achizitorul poate solicita Prestatorului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Achizitor, fie să preia el însuși partea din Contract care a fost subcontractată.
  4. Partea/părțile din Contract încredințată/încredințate unui Subcontractant de Prestator nu poate/pot fi încredințate unor terțe părți de către Subcontractant.
  5. Orice schimbare a Subcontractantului fără aprobarea prealabilă în scris a Achizitorului sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Achizitorul la rezoluțiune/reziliere a Contractului și obținerea de despăgubiri din partea Prestatorului.
  6. În orice moment pe perioada derulării Contractului, Prestatorul trebuie să se asigure că Subcontractantul/Subcontractanții nu afectează drepturile Achizitorului în temeiul prezentului Contract.

**19. LIMBA CARE GUVERNEAZĂ CONTRACTUL**

19.1 Limba care guvernează contractul este limba română.

**20. COMUNICĂRI**

20.1 (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

20.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**21. LEGEA APLICABILĂ CONTRACTULUI**

21.1 Contractul va fi interpretat conform legilor din România.

**22. DISPOZIŢII FINALE**

22.1 Conform Regulamentului (UE) 2016/679 privind protectia persoanelor fizice in ceea ce priveste prelucrarea datelor cu caracter personal, partile confirma consimtamantul clar si informat pentru prelucrarea datelor cu caracter personal, in scopul contractului.

Prezentul contract a fost încheiat în doua exemplare originale, unul pentru Achizitor şi unul pentru Prestator.

|  |  |
| --- | --- |
| **ACHIZITOR** | **PRESTATOR** |
| **Agentia pentru Dezvoltare Regionala Nord-Est** | **........................** |
| Vasile ASANDEI,  Director General |  |
| Birou Juridic |  |
| Control Financiar Preventiv |  |